**Čo je Preukaz žiaka ISIC/EURO<26?**

**Preukaz žiaka ISIC/EURO<26**

je multifunkčný preukaz dostupný pre žiakov stredných a základných škôl vo veku od 6 rokov. Žiaci ho môžu získať priamo cez svoju [strednú alebo základnú školu](https://isic.sk/zoznam-skol-ss-a-zs/) a množstvo funkcií a výhod prináša nielen samotným žiakom a ich rodičom, ale aj strednej alebo základnej škole, ktorú navštevujú a ktorá im preukaz vydáva.

Preukaz ISIC/EURO<26 je čipový preukaz. Vybaviť si ho vieš len na základnej alebo strednej škole, ktorú navštevuješ.

Na čip v preukaze si môžeš nahrať napríklad elektronickú peňaženku (električenku v MHD, vlakoch, autobusovej doprave…), ale aj obedy v škole, prístupy do niektorých miestností, na plaváreň či do [knižnice](https://isic.sk/kniznice/).

Preukaz slúži ako tvoj doklad o statuse študenta a ako preukaz na zľavy [na Slovensku](https://isic.sk/zlavy-na-slovensku/) ale aj [v zahraničí](https://www.isic.org/discounts/).

**Funkcie preukazu ISIC/EURO<26**

**1. Identifikačný preukaz žiaka školy**

Na preukaze sa uvádza, ktorú školu žiak navštevuje. Nahrádza papierový preukaz žiaka školy, na preukaze je logo a názov školy, osobné údaje a fotografia žiaka a slúži na **identifikáciu žiaka v škole alebo mimo nej**.

Fotografia, ktorá je použitá na novom vizuále čipového preukazu má rozmer 25x25mm.

**2. Čipová karta na dopravu**

Preukaz je možné použiť ako dopravnú kartu v MHD, SAD a na železniciach. **Nahrádza papierové potvrdenie o návšteve školy pre potreby dopravcov a tri samostatné preukazy, na základe ktorých má žiak strednej školy nárok na zľavnené cestovné v MHD, na linkách SAD a na železniciach.**Vďaka čipu umiestnenému v preukaze stačí žiakovi jediný preukaz, ktorý môže používať na všetky tri druhy dopravy.

*Pred prvým použitím preukazu:*

v SAD a MHD je potrebné dať si svoj Preukaz žiaka ISIC/EURO<26 „zaevidovať“ do systému na predpredajnom mieste dopravcu. V SAD sa naň dá nahrať kredit, v MHD sa naň dá nahrať predplatný cestovný lístok a ďalej sa preukaz používa ako bežný preukaz vydaný dopravcom.

Pre bezplatné cestovanie vo vlakoch ZSSK je potrebné mať aktivovanú dopravnú časť preukazu a následne sa zaregistrovať v pokladni ZSSK spolu s občianskym preukazom. Na základe registrácie bude žiakovi vydaný Preukaz ZSSK. Pred cestou je potrebné si zabezpečiť cestovný lístok. Vo vlaku pri kontrole sa predkladá cestovný lístok a Preukaz žiaka ISIC/EURO<26 s aktivovanou dopravnou časťou (Preukaz ZSSK už netreba nosiť so sebou). Bezplatná doprava sa nevzťahuje na vlaky InterCity, na cesty z poslednej stanice na Slovensku do zahraničia a ani na 1. vozňovú triedu.

Preukaz je možné využiť na žiacke cestovné aj vo vlakoch spoločnosti RegioJet. V týchto vlakoch sa nekontroluje čipová platnosť, je potrebné mať platnosť vyznačenú na preukaze platnou známkou ISIC.

**3. Medzinárodný identifikačný preukaz študenta ISIC**

**Zelená strana preukazu a známka ISIC** na aktuálny školský rok tvorí licenciu ISIC (International Student Identity Card) a zabezpečuje, že držiteľ preukazu je všade na svete považovaný za študenta denného štúdia. Vďaka tomu má k dispozícii **viac ako 110.000 zliav a výhod na Slovensku a vo svete.** Miesta, kde je možné ISIC zľavy a výhody využiť, sú zvyčajne označené nálepkou s logom ISIC.

**4. Európska karta mládeže EURO26**

**Modrá strana preukazu a známka ISIC** na aktuálny školský rok tvorí licenciu EURO<26. Licencia EURO<26 sprístupňuje **viac ako 50.000 zliav a výhod na Slovensku a v Európe.** Miesta, kde je možné licenciu EURO<26 využiť, sú zvyčajne označené nálepkou s logom EURO<26.

**5. Čipová karta, ktorá nahrádza papierové stravné lístky**

Vďaka čipu vloženému v preukaze je možné preukaz využívať aj ako elektronický stravný lístok. Podmienkou je, že škola má zakúpený **stravovací systém**, v rámci ktorého je možné použiť čipové preukazy.

**6. Prístupová čipová karta**

Vďaka čipu vloženému v preukaze je možné preukaz využívať aj na evidenciu dochádzky alebo umožňovanie prístupu do budov a priestorov školy. Podmienkou je, že škola má zakúpený **dochádzkový alebo prístupový systém,** v rámci ktorého je možné použiť čipové preukazy.

**7. Preukaz do knižnice**

preukaz je možné používať aj ako **identifikačný preukaz čitateľa** vo vedeckých a univerzitných knižniciach, takže nie je potrebné platiť za knižničný preukaz.

**8. Preukaz** **platný vždy na jeden školský rok.**

*Jeho platnosť na ďalší školský rok sa predlžuje:*

a) známkou ISIC - licencia ISIC a EURO<26 sa predlžuje zakúpením známky ISIC na nový školský rok. Známka stojí 10 EUR. Dostanete ju zakúpením na webovej stránke www. isic.sk/platbaskoly/. Skontrolujte si, či máte na modrej strane preukazu známku ISIC na nový školský rok. Bez aktuálnej známky ISIC bude preukaz neplatný na 100.000 zliav a výhod na Slovensku a v zahraničí, ktoré sú viazané na platnú licenciu ISIC a EURO<26.

Na preukazy vydané pred 1.9.2016 sa lepí známka na zadnú (modrú) stranu a na preukazy vydané od 1.9.2016 sa lepí známka na prednú (zelenú) stranu

b) priložením preukazu k terminálu a obnovením elektronickej platnosti čipu (viac info na [www.transcard.sk](http://www.transcard.sk))

**Zoznam verejných terminálov**

**Bratislava** – zákaznícke centrum ZSSK na hl. železničnej stanici

**Bratislava** – vo vestibule Náhradnej autobusovej stanice Nivy  na Bottovej ulici

**Bratislava** – internáty Mlyny dolná a horná jedáleň

**Bratislava** – vestibul Gymnázium Metodova 2

**Bratislava** – vestibul Gymnázium Alberta Einstaina

**S platným preukazom budeš môcť:**

- denne šetriť svoje vreckové - možnosť ušetriť desiatky až stovky Eur ročne.

Viac na <https://isic.sk/kalkulacka-zliav/>

**-** využívať zľavy na viac ako 150 000 miestach na Slovensku a vo svete, napr. v kine,

v e-shopoch, v autoškolách, pri nákupoch oblečenia, školských a športových potrieb, kníh, pri stravovaní, športovaní a cestovaní.

Viac na [www.isic.sk](http://www.isic.sk)

- uplatniť si nárok na špeciálny paušál Go Yoxo s výhodným balíkom mobilných dát, dostupný výhradne pre držiteľov preukazov ISIC.

Viac na <https://isic.sk/pausalpreteba/>

- uplatniť si nárok na celoročné cestovné poistenie.

Viac na <http://isic.sk/poistenie-istotka>

**-** mať jeden preukaz ako univerzálnu dopravnú kartu pre MHD, SAD aj vlakovú dopravu na žiacke cestovné po celom Slovensku.

Viac na [www.ubian.sk](http://www.ubian.sk)

- využívať aj 75% zľavu na vlaky a medzimestské autobusy v Čechách celoročne, teda aj počas letných prázdnin(platí aj pre maturantov).

Viac na [www.isic.cz](http://www.isic.cz)

Ako aktivovať

Preukaz je pre ISIC zľavy vždy platný od 1.9. do 30.9. nasledujúceho roka. Platnosť preukazuje ISIC známka, ktorú je potrebné si vždy v novom školskom roku zakúpiť. Aktuálna známka ISIC Vás oprávňuje na zľavy u partnerov (obchody, reštaurácie, kiná, divadlá a ďalšie zľavy v zahraničí. Viac info nájdete na: [www.studentskypreukaz.sk](http://www.studentskypreukaz.sk)).

Pre účely dopravy je preukaz pre prvákov platný od 01.09 do 30.6. nasledujúceho roka; pre žiakov, ktorí pokračujú v štúdiu, je preukaz platný od 01.07. do 30.06 nasledujúceho roka (teda preukaz platí aj cez letné prázdniny). Pre predĺženie karty je potrebné riadiť sa inštrukciami, ktoré získate na škole a preukaz je potrebné si elektronicky predĺžiť už v priebehu júna. Žiakom, ktorí zmaturovali, končí štátom dotovaná zľava na dopravu dňom maturitnej skúšky alebo najneskôr 30.6.. Viac informácií nájdete na: [www.transcard.sk](http://www.transcard.sk)